Kārlis Zariņš (dziedātājs)

Kārlis Zariņš (dzimis  Rīgā, miris ) bija latviešu operdziedātājs, tenors.

Biogrāfija 
Kārlis Zariņš ir dzimis 1930. gadā Rīgā strādnieku ģimenē.  1944. gadā pabeidzis Rīgas 33. septiņgadīgo skolu, mācījies Industriālajā politehnikumā un 23. vakarskolā. No 1955. līdz 1960. gadam mācījies Latvijas Valsts konservatorijā, pēc kuras beigšanas uzņemts LPSR Valsts operas un baleta teātra trupā.

1960. gadā stažējies Bulgārijā pie profesora Iļjas Josifova. Turpmākajos gados Kārlis Zariņš uzstājies daudzos PSRS un ārvalstu operteātros, no 1970. līdz 1980. gadam bijis ārštata solists Maskavas Lielajā teātrī. Karjeras laikā izpildījis ap 60 tenora partiju.

Kārlis Zariņš bija ilggadīgs Latvijas Mūzikas akadēmijas pasniedzējs, profesors LMA Vokālajā nodaļā.

Personīgā dzīve  
No 1953. gada laulībā ar Regīnu Zariņu. Meita Zane gājusi bojā 2003. gadā. Miris  pēc smagas slimības, izvadīts tika no Latvijas Nacionālās operas un baleta Lielās zāles.

Diskogrāfija  
 Kārlis Zariņš: Operu ārijas (1968, LP)
 Kārlis Zariņš: Populāras operu ārijas (2000, CD)

Apbalvojumi 
 Latvijas PSR Nopelniem bagātais skatuves mākslinieks (1965)
 Latvijas PSR Tautas skatuves mākslinieks (1972)
 Latvijas PSR Valsts prēmija (1974)
 PSRS Tautas skatuves mākslinieks (1976)
 Tautu draudzības ordenis (1980)
 Lielā Mūzikas balva — par izcilu ieguldījumu Latvijas vokālajā mākslā (1994)
 "Aldara" balva — par mūža ieguldījumu Latvijas operas un baleta mākslā (1999)
 IV šķiras Triju Zvaigžņu ordenis (2001) 
 Lielā Mūzikas balva — par mūža ieguldījumu (2005)

Atsauces

Ārējās saites 
 Kārlis Zariņš: 45 gadu krājums, intervija NRA/TVNET
 Profils LNO mājaslapas arhīvā

1930. gadā dzimušie
2015. gadā mirušie
Rīgā dzimušie
Latvijas operdziedātāji
Latvijas mūziķi
Latvijas Mūzikas akadēmijas absolventi
PSKP biedri
Triju Zvaigžņu ordeņa virsnieki
Rīgas Meža kapos apbedītie
Latvijas PSR Nopelniem bagātie skatuves mākslinieki
Latvijas PSR Tautas skatuves mākslinieki
PSRS Tautas skatuves mākslinieki
Ar Tautu Draudzības ordeni apbalvotie
Ar Darba Sarkanā Karoga ordeni apbalvotie